# pebrenn
## Brezhoneg
### Etimologiezh

    Eus pebr hag -enn .

### Anv-kadarn

pebrenn benel (liester pebrenned , pebrennoù )
* greunenn eus ar pebr (liester pebrennoù )
* gwezenn-bebr (liester pebrenned )
* plac'h fall dre vras: drouk, pe faeüs (liester pebrenned)
** En amzer-ze ne ket limansenned a zaouzek, pevarzek vloaz, ne ket coz pebrennou, scanv ho fennou evel an avel, ne ket merc'hodennou boaz hepken da c'hoari gant craon dirak an oll, pe da zuna o bizied a guz, pe da vonsclennad, da vouzad divar netra... eo a c'hoantea trei ha distrei ho mammou evel crampoez var eur billik, ho foulza, ho heurta a gleiz hag a zeou evel chatal, lezel gantho an ti da scuba; ar zaoud da c'horo, ar c'hreier da gempenn, da c'houzeria, evit mond ho unan en ho ioul da c'haloupad ar c'heriou, ar foariou, ar pardoniou, evit en em blanta en deiz, en noz, e nousped a danjer.... — (Lan an Dall, Brema ha guechall, Feiz ha Breiz, 24 Eost 1867, p. 236a.)
** Paour-kaez paotr, ma ouezfe gant pebez pebrenn eman o vont, e kouezfe buan e veudig en e zorn. — (Tad Medar, Diwar c'hoarzin..., Ar Vuhez Kristen, Rosko, 1945, p. 43.)
    Homañ a oa ur bebrenn. TBP 2/398
* c'hwezh fall (liester pebrennoù )
    Setu amañ ur bebrenn 'vat!. TBP 2/398
* Taol fall c'hoarvezet da un den (liester pebrennoù )
    Setu aze ur bebrenn dit. TBP 2/398

#### Deveradoù

* pebrennañ

#### Gerioù kevrennek

* pebrenn-Spagn

### Troienn
#### Troidigezhioù

* galleg : grain de poivre (m); poivrier (m); pimbêche (f), chipie (f); puanteur (m); sale coup (m).